Document ID: 31984L0443

Direktiva Komisije
z dne 26. julija 1984
o spremembi Priloge k Direktivi Sveta 82/471/EGS o nekaterih proizvodih v prehrani živali
(84/443/EGS)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti,
ob upoštevanju Direktive Sveta 82/471/EGS z dne 30. junija 1982 o nekaterih proizvodih v prehrani živali [1], in zlasti člena 6 Direktive,
ker Direktiva 82/471/EGS določa, da se priloge redno prilagajajo znanstvenemu in tehničnemu napredku;
ker je skupino "spojine z nebeljakovinskim dušikom in podobni proizvodi" primerno razdeliti na več skupin, da se jasno razlikujejo proizvodi, ki spadajo v skupino "spojine z nebeljakovinskim dušikom", v skupino "aminokisline in njihove soli" in v skupino "hidroksi-analogi aminokislin"; ker je treba zaradi te nadaljnje razdelitve in glede na opravljene študije pod nekaterimi pogoji dovoliti uporabo novih proizvodov;
ker je treba spremeniti značilnosti sestave in posebne določbe, ki veljajo za nekatere proizvode iz Priloge;
ker so ukrepi, predvideni s to direktivo, v skladu z mnenjem Stalnega odbora za krmo,
SPREJELA NASLEDNJO DIREKTIVO:
Člen 1
Priloga k Direktivi 82/471/EGS se spremeni v skladu s Prilogo k tej direktivi.
Člen 2
Države članice sprejmejo zakone in druge predpise, potrebne za uskladitev s členom 1, najpozneje do 30. junija 1985. O tem takoj obvestijo Komisijo.
Člen 3
Ta direktiva je naslovljena na države članice.
V Bruslju, 26. julija 1984

Labels: 7
16
6